Astrele anunță că este momentul ca zodiile care de obicei fug de implicare să se deschidă la iubire și să accepte schimbările care vin odată cu luna aprilie. Chiar dacă poate părea greu și tensionat la început, aceste provocări astrale au menirea de a aduce mai multă claritate și profunzime în relațiile lor. Nu este vorba de o păcăleală sau de vreo glumă, ci de influențele reale pe care astrele le au asupra vieților noastre. Cu încredere și deschidere la schimbare, zodiile vor putea experimenta iubirea într-un mod nou și surprinzător în luna aprilie 2024.
Viața amoroasă a zodiilor va fi zdruncinată de mișcarea inversă a lui Mercur, însă poate fi echilibrată, treptat, de alte poziționări cosmice. De exemplu, pe 5 aprilie, Venus, planeta iubirii, ajunge și ea în constelația Berbecului, aducând un plus de entuziasm în relații. Unele semne zodiacale vor simți nevoia să preia inițiativa și să le arate partenerilor cât de mult îi prețuiesc. Își vor striga în gura mare dragostea, chiar dacă nu le stă în caracter să își arate sentimentele. În această perioadă, iubirea prinde rădăcini chiar și în inimile zodiilor care fug de ceea ce simt sau care își ascund, în general, vulnerabilitățile.
Toate legăturile emoționale, indiferent de natura lor, se vor îmbunătăți începând cu 6 aprilie, când Venus în Berbec formează un sextil cu Pluto în Vărsător.
Următorul moment important al lunii aprilie este Eclipsa de Soare, care va avea loc tot în Berbec, pe data de 8. Vibrațiile acestui eveniment astral se vor simți și în relații, mai ales în acelea cu probleme, care vor primi de la Univers o a doua șansă. Este o zi în care îndrăgostiții pot analiza cu atenție ce li se întâmplă și pot lua decizii importante cu privire la viața lor amoroasă.
Apoi, pe 19 aprilie, când Soarele se mută în Taur, accentul începe să cadă pe stabilitate și securitate emoțională, ceea ce înseamnă că multe cupluri se pot consolida în această perioadă.
Și Luna Plină în Scorpion, de pe 23 aprilie, va avea un cuvânt de spus când vine vorba de iubire. Le oferă partenerilor un moment de răgaz, în care pot vorbi deschis despre probleme și le pot rezolva cu ușurință.
Pe data de 25, lucrurile încep să meargă într-o direcție pozitivă, căci Mercur își reia cursul direct și le permite perechilor din zodiac să revină la vechile obiceiuri. Asta înseamnă că nu va mai exista presiunea comunicării deficitare, iar lumea se va simți liberă să se exprime ca înainte, fără teama că s-ar putea produce o neînțelegere.
Finalul de lună este marcat de două momente extrem de importante. Pe 29, planeta iubirii ajunge în Taur, iar a doua zi, pe 30, Marte poposește în Berbec. Ambele evenimente cosmice îi vor încuraja pe nativi să privească cu optimism către posibilitatea unui nou început.
Berbec
S-ar putea să simți că între tine și partener/ă există multe diferențe care nu vă permit să dați frâu liber emoțiilor. Totuși, în această lună veți învăța împreună să depășiți toate barierele și să deveniți un întreg. Ai ocazia să vezi cât de mult te prețuiește și să îți dai seama dacă simți la fel.
Taur
Viața ta amoroasă va fi mai mult decât perfectă în prima parte a lui aprilie, însă lucrurile se vor complica spre final, când îți vei lăsa egoismul să iasă la suprafață. Nu uita că jumătatea ta merită respect și fă tot ce poți pentru a institui egalitatea între voi.
Gemeni
Te vei bucura de momente fericite alături de partenerul/a tău/ta. Presiunea de la locul de muncă se va diminua și vei putea să te concentrezi pe viața amoroasă, care a fost pe punctul de a se prăbuși în ultima vreme. Acum ai ocazia să o repari.
Rac
Ai nevoie de mai mult entuziasm în relație, așa că trebuie să găsești activități care să te reapropie de iubit/ă. Monotonia vă poate distanța tot mai tare, ceea ce înseamnă că iubirea voastră este în pericol. Folosește luna aprilie ca pe un loz norocos și transformă totul în ceva de neuitat.
Leu
Nu este exclus să începi luna cu mici discuții care îți vor tulbura armonia căminului. Din păcate, tu și partenerul/a nu mai sunteți pe aceeași lungime de undă și trebuie să depuneți eforturi pentru a ajunge la un acord. În a doua jumătate a lunii vei trăi mai liniștit/ă, căci lucrurile se vor rezolva pe parcurs.
Fecioară
Trebuie să te concentrezi pe starea pe care o ai în prezența sufletului pereche. Ai nevoie să rămâi calm/ă în momentele tensionate, fiindcă omul de lângă tine nu are nicio vină pentru irascibilitatea de care dai dovadă în aceste săptămâni. Iubirea de sine te poate ajuta să crești iubirea din cuplu.
Balanță
O să te străduiești mult să menții echilibrul în cuplul tău. Ca să reușești, trebuie să îți controlezi propriile emoții și să nu devii prea sensibil/ă în discuțiile lipsite de profunzime. Ai nevoie de tărie de caracter pentru a gestiona o relație pasională.
Scorpion
Din cauza egoismului de care dai dovadă în aceste zile, există riscul să îți pierzi partenerul/a și să te trezești singur/ă într-o mare de întrebări. Astrele îți recomandă să îți temperezi anumite porniri și să te concentrezi pe armonia din relație. Doar așa vei reuși să salvezi iubirea pe care v-o purtați unul altuia.
Săgetător
Aprilie nu începe tocmai bine pentru tine, însă neplăcerile din cuplu se vor rezolva pe parcurs, scrie DivaHair. Trebuie doar să îți dorești o poveste de iubire fericită și să nu împiedici Universul care încearcă să-și facă treaba. Vei vedea cât de simplu este să iubești și să fii iubit/ă!
Capricorn
Tu și partenerul/a veți lucra permanent la dezvoltarea iubirii, fiindcă vreți să aveți ce le povesti nepoților peste ani. Dacă lăsați în urmă orgoliile și supărările, aveți toate șansele să savurați o lună de neuitat. Orice ar fi, nu grăbi lucrurile!
Vărsător
Îți dorești o relație stabilă, în ciuda firii tale dinamice și jucăușe. Există șanse mari să îți găsești jumătatea în această perioadă, mai ales dacă ești sincer/ă cu tine și nu te minți în legătură cu sentimentele pe care le ai. Să recunoști că te-ai îndrăgostit nu înseamnă că ești slab/ă.
Pești
Rutina din relație te cam sperie în aprilie, dar ține de tine cum o gestionezi. Poți vedea o schimbare în bine doar dacă te străduiești să găsești activități care să vă stârnească pe amândoi. Iubitul/a nu te va trata diferit dacă nu schimbi nimic la interacțiunea voastră.